बिजली चोरी का फर्जी नोटिस देकर रुपए वसूलने वाले के खिलाफ ठगी का केस
बिजली कंपनी का फर्जी नोटिस भेजकर एक व्यक्ति से रकम ठगने के मामले में कैंट पुलिस ने धारा 420 का केस दर्ज किया है। पुलिस के अनुसार मप्र पूर्व क्षेत्र बिजली वितरण कंपनी की एई सीमा कौल ने एक आवदेन दिया था।
इसमें उन्होंने उल्लेख किया था कि मकरोनिया स्थित 26 नंबर गेट के पास रहने वाले जनकसिंह ने बिजली कंपनी से शिकायत की है कि दूरसंचार कॉलोनी रजाखेड़ी में रहने वाले कृष्णा पटेल ने उसे बिजली चोरी का एक नोटिस भेजा। इसमें कहा गया था कि आप पर करीब 18 हजार रुपए की बिजली चाेरी का केस है। जनकसिंह के अनुसार इसके बाद कृष्णा ने मुझसे संपर्क करना शुरू कर दिया। फिर उसने मुझे जेल जाने का भय दिखाते हुए इस मामले को रफा-दफा करने के नाम पर 7 हजार रुपए ले लिए। एई कौल के अनुसार कुछ समय बाद जनकसिंह को अपने साथ हुई इस ठगी का पता चला। इसके बाद इस मामले में कंपनी की तरफ से कृष्णा के विरुद्ध कानूनी कार्रवाई की मांग की गई है।
सागर | सानोधा थानांतर्गत सांईखेड़ा गांव के लोगों पर मप्र पूर्व क्षेत्र बिजली वितरण कंपनी के अफसरों ने जान से मारने की साजिश रचने का आरोप लगाया है। कंपनी के ईई (आेएंडएम) का कहना है कि इस गांव में 01 मार्च को बिजली कंपनी के स्टाफ ने छापामार कार्रवाई की थी। इसमें कटिया लगाकर बिजली चोरी करने वालों के खिलाफ केस दर्ज किए गए थे। लेकिन जब सोमवार को कंपनी के स्टाफ ने दोबारा गांव की सर्च की तो लोगों ने दोबारा कटिया डालकर चोरी करना शुरू कर दिया। गांव वालों द्वारा कृषि फीडर से घरेलू फीडर के लाइन जोड़ी है। चूंकि कृषि फीडर की सप्लाई कभी बंद नहीं होती, इसलिए सुधार कार्य के दौरान बिजली कंपनी के स्टाफ को जान का खतरा हो सकता है। ईई के अनुसार इस मामले में स्थानीय पुलिस थाने में धारा 307 के तहत केस दर्ज करने की एक चिट्ठी भेजी गई है। कंपनी के अनुसार साइंखेड़ा गांव में 11.50 लाख रुपए बिजली बिल बकाया है। चार बार शिविर लगाने के बावजूद गांव वाले बिल जमा करने को तैयार नहीं हैं।
बिजली कंपनी के अफसर बोले- गांव वाले
हमें मारने की साजिश कर रहे हैं
hin_Deva hin_Deva hin_Deva hin_Deva bho_Deva hin_Deva